ಬಿಹಾರದಲ್ಲಿ ಮತ್ತೇರಿಸುವ ಪದಾರ್ಥ ಸೇವನೆ: ಐವರ ಸಾವು ಪಟ್ನಾ: ಮತ್ತೇರಿಸುವ ಪದಾರ್ಥ ಸೇವಿಸಿ ಐವರು ಮೃತಪಟ್ಟ ಘಟನೆ ಬಿಹಾರದ ಬಕ್ಸಾರ್ ಜಿಲ್ಲೆಯ ಅನ್ಸಾರ್ ಗ್ರಾಮದಲ್ಲಿ ನಡೆದಿದೆ. ಗುರುವಾರ ನಸುಕಿನಲ್ಲಿ ಈ ಪದಾರ್ಥವನ್ನು ಸೇವಿಸಿದವರ ಪೈಕಿ ಎಂಟು ಜನರು ಅಸ್ವಸ್ಥಗೊಂಡರು. ಐವರು ಮೃತಪಟ್ಟಿದ್ದು, ಇತರರು ವಾಂತಿಯಿಂದ ಬಳಲುತ್ತಿದ್ದಾರೆ ಎಂದು ಜಿಲ್ಲಾಧಿಕಾರಿ ಅಮನ್ ಸಮೀರ್ ಹೇಳಿದ್ದಾರೆ. ಬಿಳಿ ಬಣ್ಣದ ರಾಸಾಯನಿಕ ಸೇವನೆಯೇ ಸಾವಿಗೆ ಕಾರಣ. ಕೆಲ ಪೆಟ್ಟಿಗೆಗಳಲ್ಲಿದ್ದ ಈ ರಾಸಾಯನಿಕವನ್ನು ಅವರು ಕುಡಿದಿದ್ದಾರೆ. ಹೀಗಾಗಿ ಆ ಪದಾರ್ಥ ಯಾವುದು ಎಂಬುದನ್ನು ಪತ್ತೆ ಹಚ್ಚಲು, ಪೆಟ್ಟಿಗೆಗಳನ್ನು ಪ್ರಯೋಗಾಲಯಕ್ಕೆ ಕಳುಹಿಸಲಾಗಿದೆ ಎಂದೂ ಅವರು ಹೇಳಿದ್ದಾರೆ. ಮೃತಪಟ್ಟವರು ಹಾಗೂ ಚಿಕಿತ್ಸೆ ಪಡೆಯುತ್ತಿರುವವರೆಲ್ಲರೂ ಸೇವನೆ ಮಾಡಿದ್ದು ಮದ್ಯ ಎಂದು ಗ್ರಾಮಸ್ಥರು ಹೇಳಿದ್ದಾರೆ. ಕೋವಿಡ್ನಿಂದ 6 ತಿಂಗಳು ಕೋಮಾದಲ್ಲಿದ್ದರೂ ಪವಾಡಸದೃಶವಾಗಿ ಚೇತರಿಸಿಕೊಂಡ ಭಾರತೀಯ!